Aleissan

Aleissan (Alixan en francés) es una comuna dau Daufinat occitan, situaa dins lo departament de Droma e la region d' Auvèrnhe Ròse Aups.

Geografia

Comunas vesinas
400px|left|Distanças e posicion relativa


 Toponimia 

 Atestacions istoricas 
Las atestacions istoricas son villa de Alexiano (915), castrum Alexiani (1157), Aleissais (1163), Aleissa (1192), Alaisan (1194), Alexanum (1194), castrum de Alisio (1223), Alixsan (Sègle XIII), castrum Aleysano (1344), Alexia (1442), Alexianum (1540), cura Aleyziani (1549), Alissan (1549), Leyssans (1580), Alleissan (1754)J.Brun-Durand, Dictionnaire topographique du département de la Drôme, Paris, Imprimerie nationale, 1891, p.5, https://gallica.bnf.fr/ark:/12148/bpt6k392934/f91.item. 

 Atestacions occitanas 
Lo nom de la comuna es estat ortografiat per C.Lafosse Alissan dins una expression patesejantaC.Lafosse, Journal de Jacquemart, organe de l'Allobrogie méridionale, No.2, 1880, p.1, https://archinoe.fr/v2/ark://71dece1adc900ae004821de3e425b1f0, e per F.Mistral Aleissan en nòrma mistralencaMistral, Lou Tresor dóu Felibrige, T.1, A-F, Marcel Petit C.P.M., 1979, p.67, https://gallica.bnf.fr/ark:/12148/bpt6k74854/f74.item.

 Etimologia 
Lo toponim derivariá dau nom latin Alexianus e dau sufix de luòc -anicum o -anum. Significariá la « tèrra d'Alexius », Alexius estant probablament lo primier proprietari d'una villa gallò-romana a l'origina dau vilatgeE.Nègre, Toponymie générale de la France, p.640JC.Bouvier, Noms de lieux du Dauphiné, Bonneton, 2002, p.53.

 Realizacion fonetica e toponim occitan 
Lo nom de la comuna se pronóncia [aliˈsɑ̃] o [aleˈsɑ̃], ambé la nasalizacion finala que s'es conservaa dins la regionJC.Bouvier, Les parlers provençaux de la Drôme, Librairie C.Klincksieck, Paris, 1976, p.364. Lo tractament dau diftongue -ei- es marcat d'incertituds. D'efiech, aqueu diftongue coneis una fòrta tendéncia a la reduccion en -e o en -iJC.Bouvier, Les parlers provençaux de la Drôme, Librairie C.Klincksieck, Paris, 1976, p.350. Lo mot eissart ne'n es una bòna illustracion : Moutier lo reten dins son diccionari sota las fòrmas eissart, essart, issartL.Moutier, Dictionnaire des dialectes dauphinois, IEO Drôme et Ellug, 2007, p.304, tèrme franc frequent dins la toponimia de Droma e marcat en -ei, -e o -iToponymie Occitane en Rhône-Alpes - Noms de Lieux en Drôme et Ardèche, IEO Rhône-Alpes, 2017, p.30, sensa distribucion geografica coerenta que permetriá de traçar una isoglòssa. Ensin, la coexisténcia de las doas prononciacions es benlèu deguá a aqueu tractament incertan dau diftongue puslèu que de la situacion diglòssica. Las fòrmas istoricas Alissan de 1549 e Alleissan de 1754 ne'n son benlèu lo testimoni.  Restituïr lo nom de la comuna en occitan sos la forma Aleissan , e non pas *Alissan, se pòt adoncas considerar coma legitima.   

Administracion

Demografia

Luòcs e monuments

Personalitats ligadas amb la comuna

Veire tanben

Ligams extèrnes

Nòtas

Categoria:Comuna occitana dau Daufinat
Categoria:Comuna de Droma